Source: http://docplayer.fi/2254228-Verkkoselostus-2008-f1-2006.html
Timestamp: 2017-09-22 08:46:47+00:00
Document Index: 20341183

Matched Legal Cases: ['kko ', 'kko ', 'kko ', 'KKO ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Verkkoselostus 2008 F1/ PDF
Download "Verkkoselostus 2008 F1/2006"
1 Verkkoselostus 2008 F1/2006
2 Ratahallintokeskus Verkkoselostus 2008 ISBN (nid.) ISBN x (pdf) ISSN Kannen ulkoasu: Proinno Design Oy, Sodankylä Kansikuva: Olavi Huotari Paino: Kopijyvä Oy, Kuopio Helsinki 2006
3 ESIPUHE Ratahallintokeskus julkaisee rautatielain mukaisesti aikataulukautta 2008:n koskevan verkkoselostuksen, joka on viides Suomessa tehty verkkoselostus. Verkko selostuksessa kuvataan rataverkolle pääsyn edellytykset, valtion rataverkko, rata kapasiteetin jakamismenettely, rautatieyrityksille tarjottavat palvelut ja ratamaksun määräytymisperusteet. Verkkoselostus julkaistaan aikataulukausittain ratakapasiteetin hakijoita varten. Tämä verkko selostus on tarkoitettu aikataulukaudelle Verkkoselostus 2008 on tehty edellisen verkkoselostuksen pohjalta kehittämällä sitä käyttäjiltä saadun palautteen ja muiden eurooppalaisten rataverkon haltijoiden verkkoselostusten perusteella. Verkkoselostus noudattelee yhteistä eurooppalaista sisältörakennetta. Verk ko selostus koostuu seuraavista luvuista: Yleistä Rataverkolle pääsyn edellytykset Rataverkko Ratakapasiteetin jakaminen Rautatieyrityksille tarjottavat palvelut Ratamaksu Liikennejärjestelmäosaston liikenteenhallintayksikkö vastaa verkkoselostuksen tekemisestä Ratahallinto keskuk ses sa. Työhön ovat osallistuneet kaikki Ratahallintokeskuksen osastot ja useat asiantuntijat organi saa tion ulkopuolelta. Helsingissä, 27. marraskuuta 2006 Ratahallintokeskus 3
4 Sisällysluettelo ESIPUHE YLEISTÄ Johdanto Tarkoitus Oikeusperuste Oikeudellinen merkitys Yleistä Sitovuus Muutoksenhakumenettely Verkkoselostuksen rakenne Verkkoselostuksen voimassaolo ja päivittäminen Voimassaolo Päivittäminen Julkaiseminen Yhteystiedot Rataverkon haltijoiden välinen yhteistyö Määritelmät, merkinnät ja lyhenteet RATAVERKOLLE PÄÄSY Johdanto Yleiset rataverkolle pääsyn edellytykset Yleiset edellytykset rautatieliikennöinnin harjoittamiseksi Edellytykset rataverkon käytölle Toimilupa Turvallisuustodistus Vakuuttamisvelvollisuus Ratakapasiteetin hakeminen Muita rataverkolle pääsyyn liittyviä asioita Puitesopimus Rataverkon käyttösopimus Liikennöintiä koskevat määräykset Erikoiskuljetukset Vaarallisten aineiden kuljettaminen Rautateiden liikkuva kalusto Liikenneturvallisuustehtäviä hoitavan henkilöstön kelpoisuus RATAVERKKO Johdanto Rataverkon laajuus Käytettävissä oleva rataverkko Liittyvät rataverkot Rataverkon kuvaus Maantieteellinen kuvaus Rataverkon ominaisuudet Liikenteenohjauksen ja viestinnän järjestelmät
5 3.4 Liikennerajoitukset Erikoistunut ratakapasiteetti Ympäristönsuojelusta johtuvat rajoitukset Vaaralliset aineet Tunneleista johtuvat rajoitukset Silloista johtuvat rajoitukset Rataverkon käytettävyys Henkilöliikenteen asemat Tavaraliikenteen terminaalit Rautatieliikennettä tukevat palvelut Järjestelyratapihat Seisontaraiteet Huolto- ja kunnossapidon palvelut Polttoaineen tankkauspaikat Tekniset laitteet Rataverkon kehittämissuunnitelmat RATAKAPASITEETIN JAKAMINEN Johdanto Prosessin kuvaus Menettelyaikataulu ratakapasiteettihakemuksille Ratakapasiteetin hakeminen aikataulukautta varten Ratakapasiteetin hakeminen tilapäistä liikennettä varten Ratakapasiteetin jakaminen Ratakapasiteetin jakoehdotuksen laatiminen Oikaisun hakeminen ratakapasiteettipäätökseen Ylikuormitettu ratakapasiteetti ja sitä koskevat etusijajärjestykset 4.5 Ratakapasiteetin käyttäminen kunnossapitoon ja ratatöihin Käyttämätön ratakapasiteetti Erikoiskuljetukset ja vaaralliset aineet Toiminta häiriötilanteissa Periaatteet Toimintaohjeet Todennäköiset tilanteet Epätodennäköiset tilanteet RAUTATIEYRITYKSILLE TARJOTTAVAT PALVELUT Johdanto Ratahallintokeskuksen tarjoamat palvelut Muiden tarjoamat palvelut RATAMAKSU Hinnoitteluperusteet ja ratamaksuun kuuluvat palvelut Ratamaksujärjestelmä Ratamaksun suuruus Maksukannustinjärjestelmä Ratamaksun muutokset Ratamaksun periminen
6 Hakemisto Liitteet Liite 1 Infrastruktuurirekisteri Liite 2 Rautatieliikennepaikkarekisteri...38 Liite 3 Rataosan Tornio Haaparanta liikennöimismääräykset...88 Liite 4 Kuormaulottuma...96 Liite 5 Aukean tilan ulottuma Liite 6 Ratojen rataluokat ja sallittavat nopeudet eri akselipainoilla...98 Liite 7 Turvalaitejärjestelmät Liite 8 Tärinästä johtuvat rajoitukset Liite 9 Suurimmat nopeudet tunneleissa Liite 10 Silloista johtuvat rajoitukset Liite 11 Merkittävät ja liikenteeseen vaikuttavat ratatyöt Liite 12 Matkustajainformaatio valtion rataverkon liikennepaikoilla Liite 13 Muiden maiden verkkoselostukset
7 1 YLEISTÄ 1.1 Johdanto Verkkoselostuksen julkaisemisesta on säädetty rautatielaissa (555/2006) ja Euroopan parlamentin ja neuvoston niin sanotussa kapasiteetti- ja ratamaksudirektiivissä (2001/14/EY direktiivi rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta). Verkkoselostus julkaistaan aikataulukausittain. Tämä aikataulukautta 2008 koskeva verkkoselostus on viides Suomessa julkaistu verkkoselostus. 1.2 Tarkoitus Verkkoselostus julkaistaan ratakapasiteetin hakijoita varten. Verkkoselostuksessa kuvataan rataverkolle pääsyn edellytykset, valtion rataverkko ja sen ominaisuudet, ratakapasiteetin jakamismenettely, rauta tie yrityksille tarjottavat palvelut sekä ratamaksun suuruus ja ratamaksun määräytymisperusteet. Verkko selostuksessa kuvataan yksityiskohtaisesti ratamaksun perusteet ja rata kapasi tee tin myöntämiseen sovellettavat yleiset säännöt, määräajat, menettelyt ja perusteet. Rautatieyritykset voivat hakea rata kapasiteettia kotimaiseen tavaraliikenteeseen ja Euroopan talousalueen sisäiseen kansainväliseen liikentee seen. Kotimaista henkilöliikennettä ja Venäjän rautatieyhdysliikennettä Suomen rataverkolla voi harjoittaa ainoastaan VR Osakeyhtiö. 1.3 Oikeusperuste Nykyinen lainsäädäntö Ratahallintokeskus julkaisee rautatielain mukaisesti tiedot niistä rautatielain säännöksistä sekä rautatielain perusteella annetuista säännöksistä ja määräyksistä sekä muista säännöksistä, jotka koskevat: 1) oikeutta rataverkolle pääsyyn, 2) ratamaksujen määräytymisperusteita, 3) ratakapasiteetin hakemista ja siihen liittyviä määräaikoja, 4) rautateiden liikkuvaa kalustoa koskevia vaatimuksia ja hyväksyntää sekä muita seikkoja, jotka koskevat rautatieliikenteen harjoittamista ja sen aloittamisen edellytyksiä. Ratahallintokeskus julkaisee verkkoselostuksessa tiedot rataverkon ominaisuuksista ja laajuudesta kutakin aikataulukautta varten. Nämä tiedot sisältyvät tämän verkkoselostuksen lukuun 3. Verkkoselostuksessa julkaistaan myös Ratahallintokeskuksen rautatielain nojalla antamat määräykset: 1) erikoistuneesta ratakapasiteetista (kohta 3.4.1) 2) ylikuormitetun ratakapasiteetin etusijajärjestyksistä (kohta 4.4.3) 3) rautatiereittikohtaisista ratakapasiteetin vähimmäiskäytön kynnysmääristä (kohta 4.6). 1.4 Oikeudellinen merkitys Yleistä Verkkoselostus ei ole Ratahallintokeskuksen antama määräys, vaan se on informatiivinen dokumentti Sitovuus Verkkoselostuksessa julkaistut tiedot eivät vaikuta Ratahallintokeskuksen tai Rautatieviraston antamiin määräyksiin. 7
8 1.4.3 Muutoksenhakumenettely Ratahallintokeskuksen tekemään päätökseen voi rautatielain mukaisesti hakea oikaisua sääntelyelimeltä, joka Suomessa on Rautatievirasto. Asianosainen saa hakea oikaisua Rautatievirastolta, jos päätös koskee: 1) yksittäistä etusijajärjestystä ratakapasiteetin jaossa 2) ratamaksua 3) ratakapasiteetin jakamista 4) kiireellisen ratakapasiteetin myöntämistä tai 5) ilmoitetun laitoksen vaatimuksenmukaisuustodistuksen tai tarkastustodistuksen myöntämistä. Oikaisuvaatimus on tehtävä Rautatievirastolle 30 päivän kuluessa päätöksen tiedoksisaannista. Rautatieviraston on ratkaistava oikaisuvaatimusta koskeva asia kahden kuukauden kuluessa siitä, kun oikaisun hakija on toimittanut sille kaikki ratkaisun tekemiseksi tarvittavat tiedot. Päätös oikaisuvaatimukseen on yksittäistä etusijajärjestystä, ratakapasiteetin jakoa ja kiireellistä ratakapasiteettihakemusta koskevassa asiassa kuitenkin annettava kymmenen päivän kuluessa kaikkien tarvittavien tietojen toimittamisesta. 1.5 Verkkoselostuksen rakenne Verkkoselostus noudattaa Euroopan rataverkon haltijoiden järjestön RailNetEurope:n yhteistä verkkoselostusrakennetta. Verkkoselostus sisältää tämän luvun lisäksi viisi lukua. Toisessa luvussa käsitellään rataverkolle pääsyn edellytyksiä, kolmannessa luvussa rataverkon ominaisuuksia, neljännessä luvussa ratakapasiteetin jakoprosessiin liittyviä asioita, viidennessä luvussa rautatieyrityksille tarjottavia palveluita ja kuudennessa luvussa ratamaksua ja sen määräytymisperusteita. Verkkoselostuksessa on liitteitä, joissa kuvataan tarkemmin rataverkon ominaisuuksia ja liikenteen harjoittamiseen liittyviä asioita. 1.6 Verkkoselostuksen voimassaolo ja päivittäminen Voimassaolo Verkkoselostus on voimassa aikataulukausittain ja se julkaistaan viimeistään neljä kuukautta ennen ratakapasiteettihakemusten jättämisen määräajan päättymistä eli 12 kuukautta ennen aikataulukauden vaihtumista. Tämä verkkoselostus on tarkoitettu aikataulukaudelle 2008 eli aikataulukaudelle Aikataulukauden 2009 verkkoselostus julkaistaan viimeistään Päivittäminen Jos verkkoselostuksen luvussa 1.3 tarkoitetut tiedot muuttuvat, julkaisee Ratahallintokeskus muuttuneet tiedot määräyskokoelmassaan. Verkkoselostuksen liitteessä 11 esitetään arvio niistä ratatöistä, jotka tehdään aikataulukauden 2008 aikana ja joilla on mahdollisesti vaikutuksia liikennöintiin. Työohjelma, töiden keskinäinen ajoitus ja töiden vaatimat ratatyöt muuttuvat rahoituksen ja suunnittelun tarkentuessa. Ratahallintokeskus julkaisee ratatyöluettelon ja pitää sitä ajan tasalla internet -sivuillaan osoitteessa 1.7 Julkaiseminen Verkkoselostus julkaistaan kolmella kielellä: suomeksi, ruotsiksi ja englanniksi. Mikäli eri kieliversioiden välillä havaitaan eroavaisuuksia, noudatetaan suomenkielisen verkkoselostuksen sisältöä. Verkkoselostuksen suomenkielinen versio on saatavissa painettuna Ratahallintokeskuksesta ja kaikki kieliversiot pdf-muotoisena Ratahallintokeskuksen Internet-sivuilta osoitteesta Rataverkon kehittämissuunnitelmia vuosille esitetään Ratahallintokeskuksen toiminta- ja taloussuunnitelmassa (TTS). Rataverkkoa ja rautatieliikennettä koskevia tilastotietoja esitetään Ratahallintokeskuksen julkaisemassa vuosittain ilmestyvässä Suomen rautatietilastossa. 8
9 Johtokunta Ylijohtaja Esikunta Turvalaite- ja sähköyksikkö Liikennejärjestelmäosasto Kehittämisyksikkö Liikenteenhallintayksikkö Investointiosasto Rakennuttamisyksikkö Suunnitteluyksikkö Rataverkkoosasto Kunnossapitoyksikkö Ratatietoyksikkö Tekninen yksikkö Hallintoosasto Hallintopalveluyksikkö Taloushallintoyksikkö Tietohallintoyksikkö Hankintayksikkö Ympäristöyksikkö Kuva 1. Ratahallintokeskuksen organisaatiokaavio. 1.8 Yhteystiedot Ratahallintokeskus Ratahallintokeskus on liikenne- ja viestintäministeriön alainen virasto, joka vastaa valtion rataverkon ylläpitämisestä ja kehittämisestä, ratakapasiteetin myöntämisestä, liikenteenohjauksesta ja liikenteen ohjaamisesta. PL 185 (käyntiosoite: Keskuskatu 8) Helsinki Puhelin: Faksi: Sähköposti: Internet: Liikenteeseen liittyvissä asioissa voi ottaa yhteyttä sähköpostitse osoitteeseen: Muita yhteystietoja löytyy RHK:n internetsivuilta. Liikenne- ja viestintäministeriö PL 31 (käyntiosoite: Eteläesplanadi 16 18) Valtioneuvosto Puhelin: (09) Faksi: (09) Sähköposti: Internet: Rautatievirasto Rautatievirasto on liikenne- ja viestintäministeriön alainen virasto, joka valvoo yleistä rautatieturvallisuutta, rautatiejärjestelmien turvallisuutta sekä rautatieyritysten ja Ratahallintokeskuksen toiminnan turvallisuutta. PL 84 (käyntiosoite: Jaakonkatu 3) Helsinki Puhelin: Faksi: Sähköposti: Internet: Kilpailuvirasto Kilpailuvirasto on kauppa- ja teollisuusministeriön hallinnonalalla toimiva virasto, jonka tehtävänä on terveen ja toimivan taloudellisen kilpailun turvaaminen sekä talouden tehokkuuden lisääminen kilpailua edistämällä ja sen esteitä poistamalla. PL 332 (käyntiosoite: Pitkänsillanranta 3 A) Helsinki Puhelin: (09) Faksi: (09) Sähköposti: Internet: 9
10 1.9 Rataverkon haltijoiden välinen yhteistyö Tammikuussa 2004 Euroopan rataverkon haltijat perustivat yhteisen organisaation muokatakseen eurooppalaista ratainfrastruktuuria ja siihen liittyvää liiketoimintaa. RailNet- Europe eli RNE on yhdistys, jonka tarkoituksena on edistää kansainvälistä liikennettä eurooppalaisessa ratainfrastruktuurissa sekä myydä ja markkinoida jäsenten hallinnoimaa ratakapasiteettia. Sen sijaan, että eurooppalaiset rataverkon haltijat tekisivät kahden tai monenvälistä yhteistyötä, perustettiin yksi organisaatio RNE edustamaan kaikkia jäseniään Euroopan näkökulmasta. Yhdistyksen tarkoituksena on harmonisoida määräyksiä ja edistää eurooppalaista rautatieliikennettä ja hyödyttää näin kaikkia jäseniään. RNE:llä on 29 jäsentä, joko osakkaana, täysivaltaisena tai kandidaattijäsenenä. RNE:n jäsenillä on hallinnassaan yhteensä kilometriä rataverkkoa. Myös lauttaliikenne on edustettuna, mikä omalta osaltaan vähentää kansainvälisen rautatieliikenteen esteitä. RNE:n pääkohderyhmä ovat kansainvälistä liiketoimintaa harjoittavat asiakkaat. RNE:n rataverkon haltijoilla on asiakkainaan yhteensä 120 kansainvälistä liikennettä ja yli 300 kansallista rautatieliikennettä harjoittavaa yritystä. RNE:n jäsenet ovat muodostaneet One Stop Shops (OSS) -verkoston, joka tarjoaa asiakkailleen yhden yhteyspalvelupisteen. Kansain välisten rautatiereittihakemusten osalta rautatieyrityksen tarvitsee ottaa yhteyttä yhteen OSS-yhdyshenkilöön, joka koordinoi tarvittavan kansainvälisen rautatiereitin. One Stop Shop: Tarjoaa asiakkaalle asiakaspalvelua ja informaatiota rataverkon haltijoiden tarjoamista palve luista. Toimittaa RNE-jäsenten rataverkolle pääsyyn tarvittavat tiedot. Käsittelee kansainväliset rautatiereittihakemukset RNEalueella. Varmistaa, että seuraavan aikataulukauden rautatiereitit on otettu asianmukaiseti huomioon vuosittaisessa aikatauluyhteistyössä. Tarjoaa ehdotuksia kansainvälisiksi rautatiereiteiksi. Jokainen OSS-yhdyshenkilö on osa kansainvälistä verkostoa, jonka tavoitteena on tehdä rataverkoille pääsy asiakkaalle mahdollisimman yksinkertaiseksi. OSS antaa asiakkaalle tietoa myös ratamaksuista, kaluston liikkumisesta ja laadun valvonnasta. OSS tarjoaa asiakkaalle yhden henkilön välityksellä asiantuntevaa palvelua yli rajojen kahdenkeskisesti, luottamuksellisesti, tasapuolisesti ja syrjimättömästi. Rataverkon haltijoiden OSS-yhdyshenkilöiden yhteystiedot löytyvät RailNetEuropen Internet-sivuilta osoitteesta RailNetEurope-jäseniä ovat: Administrador de Infraestructuras Ferroviarias (ADIF) (Espanja) Banedanmark (Tanska) Banverket, Swedish National Rail Administration (BV) (Ruotsi) BLS Lötschbergbahn AG (BLS) (Sveitsi) Ceské Dráhy (CD) / SZCD (Tshekki) Chemins de fer Hélleniques / Hellenic Railways (CH-OSE) (Kreikka) Compania Nationala De Cai Ferate S.A. (CFR) (Romania) DB Netz AG (Saksa) Eurotunnel (Ranska / Englanti) Gyr-Sopron-Ebenfurti Vasút Rt. / Raab-Oedenburg- Ebenfurter Eisenbahn AG (Itävalta / Unkari) Infrabel (Belgia) Jernbaneverket (JBV) (Norja) National Railway Infrastructure Company (NRIC) (Bulgaria) Network Rail (Iso-Britannia) PKP Polskie Linie Kolejowe S.A. (PKP-PLK) (Puola) ProRail B.V. (Alankomaat) Public Agency for Rail Transport of RS (ÃZP) (Slovenia) Ratahallintokeskus (RHK) (Suomi) Rede Ferroviária Nacional E.P. (REFER) (Portugali) Réseau Ferré de France ja Société Nationale des Chemins de fer Français (Ranska) Rete Ferroviaria Italiana SpA (RFI) (Italia) Scandlines Deutschland GmbH (Saksa / Ruotsi) Société Nationale des Chemins de Fer Luxembourgeois (CFL) (Luxemburg) Swiss Federal Railways SBB-Infrastructure (SBB CFF FFS) (Sveitsi) SZ Holding Slovenske zeleznice d.o.o. Infrastructure (SZ) (Slovenia) Trasse Schweiz AG/Swiss Train Paths Ltd. (Sveitsi) Vasúti Pályakapacitás-elosztó Kft. (VPE) (Unkari) Železnice Slovenskej republiky (ZSR) (Slovakia) ÖBB Infrastruktur Betrieb AG (Itävalta). Muiden maiden verkkoselostukset Muiden maiden rataverkon haltijoiden julkaisemien verkkoselostusten Internet-osoitteet ja verkkoselostuksista käytettävät nimet esitetään liitteessä
11 1.10 Määritelmät, merkinnät ja lyhenteet Liikenteenohjaus on rautatieliikenteen käyttämien kulkuteiden turvaamista. Liikenteenohjaus käsittää kulkuteiden turvaamisen lisäksi junaturvallisuusilmoitusten sekä liikenteessä tarvittavien lupien antamista. Liikenteenohjaukseen sisältyy myös varausten toteuttaminen, lupien antaminen rautateillä tehtävään työhön ja työn päättymisilmoitusten vastaanottaminen. Liikenteenohjauksesta vastaa kauko-ohjaaja tai junasuorittaja. Liikenteen laajuuden, tarpeen ja turvalaitosten rakenteen mukaan liikenteenohjaukseen voi osallistua omalta osaltaan tehtävästään vastaten myös asetinlaite- tai vaihdemies, vaihtotyönjohtaja, kuljettaja, työn liikenneturvallisuudesta vastaava henkilö tai muu tehtävään asianmukaisesti määrätty henkilö. Museoliikenne tarkoittaa museokalustolla tai sellaiseen rinnastettavalla kalustolla rataverkolla harjoitettavaa laajuudeltaan vähäistä liikennettä, jota harjoittava yhteisö ei tavoittele toiminnallaan liiketaloudellista voittoa. Radanpito tarkoittaa radan ja siihen kuuluvien rakenteiden, rakennelmien, laitteiden ja järjestelmien sekä radanpidon tarvitseman kiinteän omaisuuden rakentamista ja ylläpitoa sekä kehittämistä. Ratakapasiteetilla tarkoitetaan rataverkon ominaisuuksista johtuvaa aikaan sidottua rautatiereitin junaliikenteen välityskykyä, ei kuitenkaan radanpitoon välittömästi liittyvää junaliikennettä. Rautatieyritys tarkoittaa yksityisoikeudellista yhtiötä tai muuta yhteisöä, joka päätoimenaan harjoittaa rautatieliikennettä. Yrityksellä tulee olla Euroopan talousalueella myönnetty toimilupa ja yrityksen hallinnassa liikenteen harjoittamiseen tarvittavaa liikkuvaa kalustoa. Rautatieyrityksenä pidetään myös yksinomaan vetovoimapalveluja tarjoavia yhteisöjä. Yhteensovittaminen tarkoittaa menettelyä, jonka avulla Ratahallintokeskus ratkaisee tilanteet, joissa eri rautatieyritysten ratakapasiteettihakemukset ovat keskenään päällekkäisiä. Yksityisraide tarkoittaa raidetta, jolla on yksityisraideliityntäluvan mukainen liityntä rataverkkoon. Liityntäluvan myöntää Ratahallintokeskus. 11
12 2 Rataverkolle pääsy 2.1 Johdanto Luvussa kaksi kuvataan rataverkolle pääsyn ja liikennöinnin harjoittamisen edellytykset. Liikennöinnin harjoittamisen edellytyksiä ovat toimilupa, rautatieyrityksen turvallisuustodistus tai museoliikennöitsijän liikennöintilupa, myönnetty ratakapasiteetti ja rataverkon käyttösopimus. Tässä luvussa kuvataan lisäksi mm. liikkuvan kaluston hyväksyntämenettelyä ja liikenneturvallisuustehtäviä hoitavan henkilöstön kelpoisuuteen liittyviä asioita. 2.2 Yleiset rataverkolle pääsyn edellytykset Rataverkolle pääsyn edellytykset kuvataan rautatielaissa (555/2006). Valtion rataverkolla on noudatettava Rautatieviraston ja Ratahallintokeskuksen määräyksiä. Tiedot Rautatieviraston ja Ratahallintokeskuksen voimassa olevista määräyksistä ovat saatavissa Val tion säädöstietopankki Finlexin viranomaissivuilla osoitteessa Valtioneuvoston asetuksessa rautatiejärjestelmän turvallisuudesta ja yhteentoimivuudesta (750/2006), säädetään mm. rautatiejärjestelmää koskevista olennaisista vaatimuksista. Olennaisten vaatimusten täydentämiseksi voidaan antaa erillisiä määräyksiä Yleiset edellytykset rautatieliikennöinnin harjoittamiseksi Rautatieliikennöinnin harjoittaminen valtion rataverkolla edellyttää rautatieyritykseltä ja rautatieyritysten kansainväliseltä yhteenliittymältä seuraavien edellytysten täyttymistä: 1) Rautatieyrityksellä tai rautatieyritysten kansainvälisellä yhteenliittymällä tulee olla rautatielain mukainen liikenneja viestintäministeriön myöntämä tai vastaava Euroopan talousalueella myönnetty rautatieyrityksen toimilupa, ellei kyse ole rautatielaissa tarkoitetusta museoliikenteestä. 2) Rautatieliikenteen harjoittajalla on oltava rautatielain mukainen Rautatieviraston myöntämä tai hyväksymä turvallisuustodistus, joka kattaa kaikki ne rautatiereitit, joilla liikennettä aiotaan harjoittaa. 3) Rautatieliikenteen harjoittajalle on myönnetty ratakapasiteettia aiottua liikennettä varten. 4) Rautatieliikenteen harjoittaja on tehnyt Ratahallintokeskuksen kanssa rataverkon käyttösopimuksen. 5) Rautatielain ja sen nojalla säädetyt tai määrätyt rautatieliikenteen harjoittamisen edellytykset täyttyvät muutoin. Rataverkolle pääsyn edellytyksiä ja markkinoilletulon vaiheita on esitetty prosessikaavion muodossa kuvassa 2. Rautatievirasto Ratahallintokeskus Rautatieyritys Tuotannontekijöiden hankkiminen Kaluston käyttöönottolupa Kaluston käyttöönottolupa Turvallisuustodistuksen hakeminen Turvallisuustodistus Turvallisuustodistuksen myöntäminen/ hyväksyminen Toimiluvan hakeminen Toimilupa Ratakapasiteetin hakeminen Rataverkon käyttösopimusneuvottelut Yhteensovittaminen, ratakapasiteetin myöntäminen Myönnetty ratakapasiteetti Liikenne alkaa Rataverkon käyttösopimus Liikenne- ja viestintäministeriö Toimiluvan myöntäminen Kuva 2. Markkinoilletulon vaiheet. 12
13 Museoliikenne Museoliikennettä koskevat samat tässä verkkoselostuksessa kuvatut vaatimukset kuin muuta rautatieliikenteen harjoittamista lukuun ottamatta toimilupaa. Museoliikenteen harjoittajalta edellytetään Rautatieviraston myöntämää liikennöintilupaa, joka vastaa rautatieyrityksen turvallisuustodistusta. Liikennöintilupa myönnetään hakemuksesta enintään viideksi vuodeksi kerrallaan. Liikennöintiluvan saamisen edellytyksenä on, että museoliikenteen harjoittajalla on riittävä vastuuvakuutus ja riskienhallintajärjestelmä, sen kalusto on rautatieviraston hyväksymää ja että liikennöintiä hoitavilla henkilöillä on tehtäviin vaadittu kelpoisuus. Museoliikenteen harjoittajat voivat hakea ratakapasiteettia ainoastaan kiireellisenä ratakapasiteettina. Ratahallintokeskuksesta on saatavissa ohjeet museoliikenteen harjoittamiseen Edellytykset rataverkon käytölle Seuraavat rautatieyritykset ja rautatieyritysten kansainväliset yhteenliittymät voivat käyttää valtion rataverkkoa rautatieliikenteen harjoittamiseen: 1) kotimaisessa tavaraliikenteessä ja Euroopan talousalueeseen kuuluvien valtioiden välisessä kansainvälisessä rautatieliikenteessä rautatielaissa tarkoitettu rautatieyritys tai rautatieyritysten kansainvälinen yhteenliittymä 2) kotimaisessa henkilöliikenteessä sekä Suomen ja Venäjän välisessä rautatieyhdysliikenteessä Valtionrautateiden muuttamisesta osakeyhtiöksi annetussa laissa (20/1995) tarkoitetun osakeyhtiön rautatieliikennettä harjoittava tytäryhtiö (VR Osakeyhtiö). Nämä rautatieyritykset saavat käyttää rataverkkoa rautatielain mukaisesti ja valtion rataverkon liikennepaikkoja harjoittamaansa liikennettä varten rataverkon käyttösopimuksen mukaisesti. Myös muu yritys tai yhteisö saa käyttää rataverkon yksittäistä liikennepaikkaa rautatieliikenteeseen edellyttäen, että liikennöinti palvelee liikennepaikkaan liitettyä yksityisraidetta ja että liikennöinnistä on sovittu Ratahallintokeskuksen kanssa Toimilupa Liikenne- ja viestintäministeriö myöntää toimiluvan Suomeen sijoittautuneelle hakijalle rautatieliikenteen harjoittamiseen. Myönnetty toimilupa on voimassa toistaiseksi, ja ministeriö tarkastaa toimiluvan ja sen ehdot viiden vuoden välein toimiluvan myöntämisestä. Yhdessä Euroopan talousalueeseen kuuluvassa valtiossa myönnetty toimilupa on voimassa koko Euroopan talousalueella. Muualla myönnetty toimilupa on toimitettava liikenne- ja viestintäministeriölle tiedoksi. Toimiluvan saamisen edellytyksenä on, että yritys harjoittaa päätoimenaan rautatieliikennettä, yrityksellä on Rautatieviraston myöntämä tai hyväksymä turvallisuustodistus, yritys on riittävän vakavarainen ja että yrityksellä on pätevä johto ja riittävä vastuuvakuutus. Toimilupahakemus toimitetaan liikenne- ja viestintäministeriöön Turvallisuustodistus Turvallisuustodistuksen myöntää kansallinen turvallisuusviranomainen, joka Suomessa on Rautatievirasto. Mikäli rautatieyrityksellä on jossain toisessa Euroopan talousalueeseen kuuluvassa maassa myönnetty turvallisuustodistus, ei sen tarvitse hakea uutta turvallisuustodistusta. Muussa maassa myönnetty turvallisuustodistus tulee hyväksyttää Rautatievirastolla. Turvallisuustodistus myönnetään tai hyväksytään enintään viideksi vuodeksi kerrallaan. Turvallisuustodistuksen voimassaolon päätyttyä yrityksen on haettava uutta turvallisuustodistusta. Turvallisuustodistuksella varmistetaan, että hakija täyttää toiminnalleen asetetut turvallisuusvaatimukset ja että yrityksellä on edellytykset toimia turvallisesti rataverkolla. Nämä vaatimukset on esitetty rautatielaissa. Turvallisuustodistukseen voidaan muutoinkin sisällyttää rautatieliikenteen turvallisuutta koskevia ehtoja, joiden perusteena on rautatieliikenteen turvallisuuden varmistaminen ottaen huomioon hakijan rautatieliikenteen luonne ja laajuus. Edellä mainittuja vaatimuksia on tarkennettu ja selitetty Rautatieviraston tekemässä ohjeessa turvallisuustodistuksen hakemisesta. Rautatievirasto edellyttää, että: hakijalla on turvallisuusjohtamisjärjestelmä ja muu vastaava järjestelmä hakijan sisäisistä järjestelyistä, joilla varmistetaan rautatieliikenteen harjoittamista koskevien säännösten ja määräysten noudattaminen hakijan liikenneturvallisuudesta vastaava johto ja henkilöstö on tehtäväänsä pätevä ja ammatillisesti koulutettu hakijan liikkuva kalusto täyttää sille asetetut vaatimukset ja sen huolto ja kunnossapito on järjestetty asianmukaisesti ja hakijalla on riittävä vakuutus tai muu järjestely. 13
14 Rautatievirasto on laatinut ohjeen turvallisuustodistuksen hakemisesta. Rautatievirastosta on saatavissa lomake, jolla turvallisuustodistusta haetaan. Hakemus liitteineen toimitetaan Rautatievirastoon, joka käsittelee saapuneen hakemuksen ja pyytää tarvittaessa hakijalta lisäselvityksiä. Rautatievirasto ratkaisee turvallisuustodistuksen myöntämistä tai hyväksymistä koskevan asian neljän kuukauden kuluessa siitä, kun hakija on toimittanut hakemuksen ratkaisemiseksi tarvittavat tiedot. Rautatievirasto voi myöntää tai hyväksyä turvallisuustodistuksen koskemaan valtion rataverkkoa kokonaisuudessaan tai yksittäisiä rautatiereittejä. Jos rautatieyrityksen tai rautatieyritysten kansainvälisen yhteenliittymän harjoittaman rautatieliikenteen luonne tai laajuus muuttuu oleellisesti, tulee sen hakea uusi turvallisuustodistus tai pyytää Rautatievirastoa hyväksymään jo myönnetty turvallisuustodistus uudelleen Vakuuttamisvelvollisuus Rautatieliikenteen harjoittajalla ja radanpidon töitä tekevällä yhtiöllä on oltava voimassa oleva riittävä vastuuvakuutus tai muu sitä vastaava järjestely raidekulkuneuvon käyttämisestä toiselle aiheutuneen sellaisen vahingon varalle, josta rautatieliikenteen harjoittaja tai radanpidon töitä tekevä yhtiö on lain tai sopimuksen perusteella vastuussa. Vakuutuksen tai muun sitä vastaavan järjestelyn riittävyyttä arvioitaessa on otettava huomioon toiminnan luonne ja laajuus sekä toiminnasta aiheutuvat riskit. Vakuutuksen tai muun sitä vastaavan järjestelyn on oltava voimassa koko sen ajan, jolloin rautatieliikennettä harjoitetaan. 2.3 Ratakapasiteetin hakeminen Ratakapasiteetin hakeminen edellyttää sitä, että seuraavat vaatimukset täyttyvät: Rautatieyrityksellä on rautatielain mukainen tai vastaava Euroopan talousalueella myönnetty rautatieyrityksen toimilupa, ellei kyse ole rautatielaissa tarkoitetusta museoliikenteestä. Rautatieyrityksellä on rautatielain mukainen turvallisuustodistus, joka kattaa kaikki ne rautatiereitit, joilla liikennettä aiotaan harjoittaa. Ratakapasiteetin hakemiseen ja myöntämiseen liittyvät asiat on kuvattu verkkoselostuksen luvussa Muita rataverkolle pääsyyn liittyviä asioita Puitesopimus Ratahallintokeskus voi tehdä ratakapasiteetin hakijan kanssa ratakapasiteetin käytöstä puitesopimuksen, jonka tarkoituksena on määrittää hakijan tarvitseman ratakapasiteetin ominaispiirteet. Puitesopimus ei kuitenkaan oikeuta ratakapasiteetin hakijaa saamaan sopimuksen mukaista ratakapasiteettia. Rautatieyrityksen on haettava puitesopimuksen mukaista ratakapasiteettia jokaista aikataulukautta varten. Ratahallintokeskus myöntää myös puitesopimuksen mukaisen ratakapasiteetin hakemuksesta rautatielain mukaisessa menettelyssä. Vastaavasti rataverkon käyttösopimus tehdään kutakin aikataulukautta varten puitesopimuksesta huolimatta. Puitesopimus ei rajoita rautatielain säännösten soveltamista muihin ratakapasiteetin hakijoihin. Puitesopimus tehdään enintään viideksi vuodeksi. Ratahallintokeskus voi kuitenkin erityisestä syystä tehdä pitempiaikaisia puitesopimuksia. Viittä vuotta pitempien sopimusten tekemisen perusteena voivat kuitenkin olla vain sopijapuolen kuljetusliiketoimintaan liittyvät sopimukset, erityisinvestoinnit tai erityiset liiketoimintariskit. Lisäksi perusteena voivat olla erityisen painavat syyt, jotka perustuvat sopijapuolen laajoihin ja pitkäaikaisiin investointeihin ja tällaisiin toimiin sisältyviin sopimussitoumuksiin Rataverkon käyttösopimus Rautatieyrityksen ja museoliikenteen harjoittajan on tehtävä Ratahallintokeskuksen kanssa rataverkon käyttösopimus valtion rataverkon sekä rautatieliikenteen harjoittamisen kannalta keskeisten palvelujen käytöstä. Tällaisia palveluita ovat esimerkiksi liikennepaikkojen raiteiden ja liikenteenohjauspalveluiden käyttö. Osapuolten välillä voidaan sopia myös mahdollisista muista rautatieliikenteen harjoittamisen kannalta tarpeellisista käytännön järjestelyistä. Rautatieliikenteen harjoittajan tulee ottaa yhteyttä Ratahallintokeskukseen käyttösopimuksen valmistelua ja sopimusneuvotteluita varten mahdollisimman aikaisessa vaiheessa, mielellään jo ennen ratakapasiteetin hakemista. Rataverkon käyttösopimuksessa huomioidaan rautatieliikenteen harjoittajalle myönnetyn ratakapasiteetin luonne ja laajuus. Käyttösopimus tehdään kutakin aikataulukautta varten erikseen ja sitä voidaan muuttaa, jos aikataulukauden aikana tehdyt ratakapasiteetin jakoa koskevat päätökset tai muut, esimerkiksi rataverkon kuntoon ja käytettävyyteen liittyvät seikat sitä edellyttävät. Sopimus voidaan tehdä, kun kaikki rautatielain mukaiset edellytykset rautatieliikenteen harjoittamiselle täyttyvät. Käyttösopimuksen tekemisen jälkeen liikennöinti voidaan aloittaa. 14
15 2.5 Liikennöintiä koskevat määräykset Liikennöintiä koskevat määräykset ovat Valtion säädöstietopankin Finlexin viranomaissivuilla ja muut ohjeet Rautatieviraston ja Ratahallintokeskuksen internetsivuilla. 2.6 Erikoiskuljetukset Erikoiskuljetuksia koskevia rajoituksia käsitellään luvussa 3.4 (liikennerajoitukset). Rautatieliikennettä ja -kalustoa koskevat määräykset ovat Valtion säädöstietopankin Finlexin viranomaissivuilla ja muut ohjeet Rautatieviraston ja Ratahallintokeskuksen Internet-sivuilla. 2.7 Vaarallisten aineiden kuljettaminen Vaarallisten aineiden kuljettamista käsitellään luvussa (vaaralliset aineet). Rautatieliikennettä ja -kalustoa koskevat määräykset ovat Valtion säädöstietopankin Finlexin viranomaissivuilla ja muut ohjeet Rautatieviraston ja Ratahallintokeskuksen Internet-sivuilla. 2.8 Rautateiden liikkuva kalusto Liikkuvan kaluston käyttöön ottamiseen on oltava Rautatieviraston myöntämä käyttöönottolupa. Käyttöönottolupa voidaan myöntää liikkuvalle kalustolle, joka täyttää Suomessa voimassa olevat lainsäädännön mukaiset vaatimukset. Vaatimukset perustuvat Euroopan yhteisön oikeuden mukaisiin rautatiejärjestelmän yhteentoimivuusvaatimuksiin, ja Rautatievirasto antaa niitä täydentävät tarkemmat määräykset. Vaatimustenmukaisuus voidaan osoittaa EY-tarkastusvakuutuksella tai vastaavalla muulla Euroopan talousalueella annetulla vakuutuksella. Muutoin teknisestä hyväksynnästä käyttöönottolupaa varten vastaa Rautatievirasto. Rautatievirasto pitää rautatiejärjestelmän turvallisuuden edistämiseksi ja liikkuvan kaluston yksilöimiseksi rekisteriä, jonka avulla valvotaan liikkuvan kaluston kelpoisuutta ja liikenneturvallisuutta. Liikkuva kalusto rekisteröidään Rautatieviraston ylläpitämään rekisteriin, jos liikkuva kalusto on saanut käyttöönottoluvan Suomessa. Rekisteriin merkitään myös sellainen valtion rataverkolla käytettävä liikkuva kalusto, joka on saanut käyttöönottoluvan muualla Euroopan talousalueella tai talousalueen ulkopuolisessa valtiossa. Rekisteriin merkitään myös yksityisraiteilla käytettävä liikkuva kalusto. Liikkuvan kaluston rekisteriin on merkittävä tiedot liikkuvan kaluston omistajasta, haltijasta ja vuokraajasta. Muista liikkuvan kaluston rekisteriin merkittävistä tiedoista annetaan tarkemmat säännökset valtioneuvoston asetuksella. Suomen ja Venäjän välisessä rautatieyhdysliikenteessä käytettävästä liikkuvasta kalustosta on rekisteriin merkittävä tiedot kulkuneuvon omistajasta tai vuokraajasta, kulkuneuvon käyttöön liittyvistä mahdollisista rajoituksista sekä kulkuneuvon huoltosuunnitelmaan liittyvistä turvallisuuden kannalta olennaisista tiedoista. 2.9 Liikenneturvallisuustehtäviä hoitavan henkilöstön kelpoisuus Liikenneturvallisuustehtäviä hoitavilla henkilöillä tulee olla tehtävien asianmukaisen hoitamisen vaatima terveys, koulutus ja muu kelpoisuus. Kelpoisuudesta säädetään tarkemmin voimaan tulleessa laissa rautatiejärjestelmän liikenneturvallisuustehtävistä. Laissa säädetään rautatieliikenteen liikenneturvallisuuteen välittömästi vaikuttavien liikenneturvallisuustehtäviä hoitavien henkilöiden kelpoisuusvaatimuksista. Näissä tehtävissä toimivien tulee täyttää myös Rautatieviraston määräyksissä asetetut terveydentila-, koulutus- ja muut kelpoisuusvaatimukset. Kelpoisuusvaatimukset vaihtelevat tehtävien mukaan. Rautatieyrityksen on turvallisuustodistuksen myöntämiseksi tai hyväksymiseksi toimitettava Rautatievirastolle tiedot palveluksessaan olevien liikenneturvallisuustehtäviä hoitavien henkilöiden kelpoisuuksista. Museoliikennettä harjoittavan toimijan on toimitettava vastaavat tiedot Rautatievirastolle liikennöintiluvan myöntämistä varten. Rautatievirasto voi turvallisuustodistusta tai liikennöintilupaa myöntäessään tarvittaessa myös muutoin tutkia tarkemmin, täyttääkö jokin rautatieliikenteen harjoittajan (toiminnanharjoittajan) palveluksessa tai toiminnassa mukana oleva henkilö tai henkilöryhmä sille asetetut kelpoisuusvaatimukset. Rautatievirasto voi rekisteröidä liikkuvan kaluston hakemuksesta myös määräajaksi. Myös sellainen liikkuva kalusto, joka on saanut käyttöönottoluvan toisessa valtiossa, voidaan rekisteröidä määräajaksi, jos sille on myönnetty käyttöottolupa Suomessa ja sitä käytetään valtion rataverkolla ainoastaan väliaikaisesti. 15
16 3 Rataverkko 3.1 Johdanto Verkkoselostuksessa kuvataan Ratahallintokeskuksen hallinnassa oleva valtion rataverkko. Ratahallintokeskuksen radanpitoon kuuluvat radan ja siihen kuuluvien rakenteiden, rakennelmien ja laitteiden sekä radanpidon tarvitseman kiinteän omaisuuden rakentaminen ja ylläpito. 3.2 Rataverkon laajuus Käytettävissä oleva rataverkko Valtion rataverkon rautatiereitit on esitetty kuvassa 3 (valtion rataverkko aikataulukauden 2008 alussa) ja liitteessä 1 (infrastruktuurirekisteri). Seuraavat rataosat on suljettu liikenteeltä: Kankaanpää Niinisalo Kihniö Aitoneva Raudanlahti Säynätsalo Pesiökylä Taivalkoski Kolari Äkäsjoki Niesa Rautuvaara. Seuraavien rataosien sulkeminen liikenteeltä on suunnitteilla aikataulukaudella 2008: Parkano Niinisalo Parkano Kihniö Kiukainen Säkylä. Seuraavat rataosat ovat avoinna liikenteelle vain kesäkautena (ei lumen aurausta, vaihteiden talvikunnossapitoa eikä tasoristeysten puhdistamista lumesta ja jäästä): Kiukainen Säkylä Isokylä Kelloselkä Liittyvät rataverkot Suomesta on raideyhteys Ruotsiin Tornion kautta. Tornio Haaparanta -rataosan liikenteenhoidon pääpiirteet esitetään liitteessä 3. Ruotsissa rataverkon haltija on Banverket. Suomesta on raideyhteys Venäjälle Vainikkalasta, Imatrankoskelta, Niiralasta ja Vartiuksesta. Suomen ja Venäjän välisestä rautatieliikenteestä on sovittu maiden välisessä rautatieyhdysliikennesopimuksessa. Venäjän-liikenne ei ole Euroopan talousalueen sisäistä kansainvälistä liikennettä. Venäjän rautatieyhdysliikenteessä Suomen rataverkolle pääsyyn on oikeutettu vain VR Osakeyhtiö. 3.3 Rataverkon kuvaus Maantieteellinen kuvaus Rautatiereitit Käytettävissä olevat rautatiereitit on esitetty kuvassa 3 (rataverkkokartta) ja liitteessä 1 (infrastruktuurirekisteri) Raideleveys Rataverkolla käytettävissä oleva raideleveys on nimellismitaltaan 1524 mm. Raideleveyden toleranssialue on mm. Nopeudesta riippuvat raideleveyden raja-arvot on esitetty julkaisun Ratatekniset määräykset ja ohjeet (RAMO) osassa 13 Radan tarkastus Rautatieliikennepaikat Valtion rataverkon rautatieliikennepaikkoja on kuvattu kuvassa 4 (rautatieliikennepaikkakartta) ja liitteessä 2 (rautatieliikennepaikkarekisteri). Seuraavat liikennepaikat ovat avoinna liikenteelle vain kesäkautena (ei lumen aurausta, vaihteiden talvikunnossapitoa eikä tasoristeysten puhdistamista lumesta ja jäästä): Kauttua Säkylä. 16
17 Kuva 3. Valtion rataverkko aikataulukauden 2008 alussa. 17
18 Kuva 4. Valtion rataverkon rautatieliikennepaikkoja aikataulukauden 2008 alussa. 18
19 Euroopanlaajuinen rautatieverkko Suomessa Europeiska bannätet i Finland Trans-European Rail Network in Finland Ruotsi Sverige Sweden Tavanomaiset radat Konventionella banor Conventional lines Rakenteilla olevat tavanomaiset radat Konventionella banor under byggnaden Conventional lines under construction Venäjä Ryssland Russia Kuva 5. Suomen TEN-verkko. 19
20 3.3.2 Rataverkon ominaisuudet Ulottumat Koko rataverkolla on käytössä kuormaulottuma (KU) (liite 4) ja aukean tilan ulottuma (ATU) FIN1 (liite 5). Yksityisillä teollisuusraiteilla saattaa olla sekä kuormaulottuman että aukean tilan ulottuman rajoituksia, jotka rautatieyrityksen on erikseen selvitettävä kuljetusta varten. Liikkuvan kaluston ulottuma (LKU) on määrätty julkaisussa Liikkuvan kaluston määräykset ja ohjeet (LIMO) kohdassa 1 Yleiset määräykset Painorajoitukset Akselipainot Rataverkon suurimmalla osalla sallitaan akselipaino 22,5 tonnia. Rataosien suurimmat sallitut akselipainot ja junan akselipainosta johtuvat sallitut nopeudet on esitetty liitteessä 6 (ratojen rataluokat ja sallittavat nopeudet eri akselipainoilla). Metripainot Koko rataverkolla on sallittu liikkuvan kaluston metripaino 8,0 tonnia/metri Kaltevuus Suurin pääradoilla käytetty kaltevuus on 12,5 mm/m. Sivuradoilla suurin käytetty kaltevuus on 22,5 mm/m. Rataosien määräävät kaltevuudet on esitetty liitteessä 1 (infrastruktuurirekisteri) Nopeus Suurin käytössä oleva nopeus henkilöjunille on 220 km/h ja tavarajunille 120 km/h. Rataverkolla käytettävissä olevat nopeudet sekä henkilö- että tavarajunille on esitetty liitteessä 6 (ratojen rataluokat ja sallittavat nopeudet eri akselipainoilla) Suurimmat sallitut junapituudet Suurimman rataosalla käytettävän junapituuden tulee olla sellainen, että juna voi käyttää myös liikennepaikkojen sivuraiteita. Erikoiskuljetuksista tai muista poikkeavista kuljetuksista on sovittava erikseen. Junan ei tarvitse mahtua kaikkien liikennepaikkojen kaikille sivuraiteille. Rataosien mitoituksessa käytetyt junapituudet ovat 550, 625, 725, 825 ja 925 metriä. Liikennepaikoilla olevat pisimmät sivuraiteet on esitetty liitteessä 2 (rautatieliikennepaikkarekisteri) Sähkönsyöttöjärjestelmä sähköistetyillä rataosilla Sähkönsyöttö tapahtuu koko rataverkon sähköistetyllä osalla raiteen yläpuolella olevasta ajojohdosta siten, että jompikumpi tai molemmat kulkukiskot muodostavat paluuvirtapiirin. Sähköistyksen nimellisjännite on 25 kv/ 50 Hz AC. Sähköistetyt rataosat on esitetty liitteessä 1 (infrastruktuurirekisteri). Sähköistys on kiinteiden rakenteiden osalta esitetty julkaisun Ratatekniset määräykset ja ohjeet (RAMO) osassa 5 Sähköistetty rata. Liikkuvan kaluston sähkölaitteiden osalta sähköistys on esitetty julkaisussa Liikkuvan kaluston sähköohjeisto (LISO) Liikenteenohjauksen ja viestinnän järjestelmät Turvalaitejärjestelmät Käytössä olevat turvalaitejärjestelmät on esitetty liitteessä 1 (infrastruktuurirekisteri) ja graafisesti liitteessä 7 (turvalaitejärjestelmät). Suojastetulla rataosalla tarkoitetaan rataosaa, joka on jaettu suojaväleihin. Yhdellä suojastusvälillä voi olla vain yksi juna kerrallaan. Laakereiden kuumakäynti-ilmaisimia on sijoitettu rataverkolle noin 50 km:n välein rataosuuksille, joissa suurin nopeus on vähintään 160 km/h. Lisäksi laakereiden kuumakäynti-ilmaisimia on sijoitettu vilkkaimpien risteysasemien läheisyyteen. Kartta kuumakäynti-ilmaisimien sijainnista on esitetty liitteessä Liikenteenohjauksen järjestelmät Rataosat, joilla on automatisoitu liikenteenohjausjärjestelmä, on esitetty liitteessä 1 (infrastruktuurirekisteri) ja liitteessä 7 (turvalaitejärjestelmät). Käytössä olevat automatisoidut liikenteenohjausjärjestelmät ovat kauko-ohjaus, junien kokonaisuuden valvonta ja radio-ohjaus. Näistä kauko-ohjatuilla tai radio-ohjatuilla radoilla kaikki junakulkutiet on varustettu vaihteiden ja kulkuteiden kaukokäyttölaitteilla. Sivu-, kuormaus- ja seisontaraiteilla liikennöitäessä saatetaan näillä rataosilla tarvita myös paikallisesti tapahtuvaa kulkutien asettelua. Radio-ohjatuilla radoilla kulkutiet on aseteltava paikallisesti, jos on tarvetta liikennöidä sivu-, kuormaus- tai seisontaraiteilla. 20
1/2003 VERKKOSELOSTUS
RATAHALLINTO- KESKUS BANFÖRVALTNINGS- CENTRALEN Ratahallintokeskuksen julkaisuja F 1/2003 VERKKOSELOSTUS 2004 Ratahallintokeskus Liikennejärjestelmäyksikkö Ratahallintokeskuksen julkaisuja F 1/2003 VERKKOSELOSTUS
5/2003 VERKKOSELOSTUS
RATAHALLINTO- KESKUS BANFÖRVALTNINGS- CENTRALEN Ratahallintokeskuksen julkaisuja F 5/2003 VERKKOSELOSTUS 2005 Ratahallintokeskus Liikennejärjestelmäyksikkö Ratahallintokeskuksen julkaisuja F 5/2003 VERKKOSELOSTUS
[ ] ***** a) Kansainvälisten ryhmittymien perustaminen
[ ] ***** TRENITALIAN ANTAMAT SITOUMUKSET 1. GVG:LLE ANNETUT SITOUMUKSET Tämä sitoumus koskee hakemuksia, jotka GVG on tehnyt kansainvälisen ryhmittymän perustamiseksi ja vetopalvelujen hankkimiseksi voidakseen